கேள்வி: பண்ருட்டி இராமச்சந்திரன் - வாழ்க்கைக் குறிப்பு பற்றி தகவல் சொல்.
பதில்: இராமச்சந்திரன் தமிழ்நாடு கடலூர் மாவட்டம் புலியூர் கிராமத்தில், நவம்பர் 10,1937 அன்று சங்கரதேவன்–சின்னபிள்ளை ஆகியோருக்கு மகனாகப் பிறந்தார். இவர் அண்ணாமலைப் பல்கலைக்கழகம் இளநிலை பொறியியல் பட்டம் பெற்றார். பின்னர் தமிழ்நாடு மின்சார வாரியத்தில் இளநிலை பொறியாளராக பணியாற்றினார்.
கேள்வி: பண்ருட்டி இராமச்சந்திரன் - திமுகவில் பற்றி தகவல் சொல்.
பதில்: கா. ந. அண்ணாதுரையின் மீதான ஈர்ப்பால் திமுகவில் இணைந்தார். இதனையடுத்து தன் 30வது வயதில் சென்னை மாநில சட்டமன்றத் தேர்தல், 1967 இல் பண்ருட்டி (சட்டமன்றத் தொகுதி) திமுக சார்பில் போட்டியிட்டு சட்டமன்ற உறுப்பினரானார். அப்போது மதிப்பீட்டுக் குழு தலைவரான அண்ணாதுரையால் நியமிக்கப்பட்டார். அண்ணாவின் மறைவிற்குப் பிறகு தமிழ்நாடு சட்டமன்றத் தேர்தல், 1971 இல் பண்ருட்டி (சட்டமன்றத் தொகுதி) போட்டியிட்டு வெற்றிபெற்று மு. கருணாநிதியின் தமிழக அமைச்சரவையில் போக்குவரத்துத் துறை அமைச்சராக பொறுப்பேற்றார்.
கேள்வி: பண்ருட்டி இராமச்சந்திரன் - அதிமுகவில் பற்றி விளக்கவும்.
பதில்: ம. கோ. இராமச்சந்திரன் 1972 இல் அதிமுகவைத் துவக்கியபிறகு 1977 ஆம் ஆண்டு இரா. நெடுஞ்செழியன் உள்ளிட்டோர் திமுகவில் இருந்து விலகி அதிமுகவில் இணைந்தபோது, இவரும் அதிமுகவில் இணைந்தார். 1979 இல் ஒடிசாவின் முதல்வராக இருந்த பிஜு பட்நாயக் திமுக - அதிமுக என இரு கட்சிகளையும் இணைக்கவிரும்பி பேச்சுவார்த்தை நடத்தி முடித்த நிலையில், மறுநாள் இரு கட்சிகளும் இணைய வாய்ப்பில்லை என ம. கோ. இராமச்சந்திரன் அறிவித்தார். அதற்கு காரணம் பண்ருட்டி இராமச்சந்திரனே என மு. கருணாநிதி குற்றம் சாட்டினார். இவர் அதிமுகவில் இணைந்த 1977 முதல் ம. கோ. இராமச்சந்திரன் இறந்த 1987 வரை தமிழக அமைச்சரவையில் பொதுப்பணித் துறை அமைச்சராகப் பொறுப்பு வகித்தார். ம. கோ. இராமச்சந்திரனின் வெளிநாட்டுக்கோ அல்லது தில்லிக்கோ என எங்கு சென்றாலும் அவ்வரின் நிழல்போல அவருடன் சென்று அவரது பணிகளை கவனித்துவந்தார். ;ஈழத் தமிழர் தொடர்பான செயல்பாடுகள் ஈழத் தமிழ் சிக்கலை உலக அளவில் பேசவைத்ததில் பண்ருட்டி இராமச்சந்திரனுக்கு ஒரு பங்கு உண்டு. இவர் தமிழ்நாடு முதலமைச்சரான ம. கோ. இராமச்சந்திரனினால் 1983 இல் ஐக்கிய நாடுகள் அவைக்கு அனுப்பப்பட்டார் அங்கே 70 நாட்கள் தங்கி இருந்து ஈழத் தமிழர் சிக்கல், மலையகத் தமிழர் சிக்கல் ஆகியவற்றை எடுத்துரைத்தார். இதன் எதிரொலியாக ஐக்கிய நாடுகள் அவை இலங்கையை கண்டித்தது.[https://tamil.oneindia.com/news/tamilnadu/senior-politician-panruti-ramachandran-also-accept-chinnamma-270762.html அண்ணா, கருணாநிதி, எம்ஜிஆர் தொடங்கி இன்று "சின்னம்மா" தலைமையில் பண்ருட்டி ராமச்சந்திரன்! 29, திசம்பர், 2016 ஒன்இந்தியா]
கேள்வி: பண்ருட்டி இராமச்சந்திரன் - அதிமுகவில் இருந்து விலகல் பற்றி நீங்கள் என்ன அறிந்துள்ளீர்கள்?
பதில்: ம. கோ. இராமச்சந்திரனின் இறப்புக்குப் பிறகு ஜெ. ஜெயலலிதாவுக்கு தனி அணியை உருவாக்கியதில் பண்ருட்டி இராமச்சந்திரனின் முக்கியப் பங்கும் இருந்தது. ஆனால் ஜெயலலிதா அதிமுகவின் பொதுச் செயலாளராக ஆன பிறகு அவருடன் முரண்பட்டு இரா. நெடுஞ்செழியன் தலைமையில் வெளியேறிய நால்வர் அணியில் பண்ருட்டி இராமச்சந்திரனும் ஒருவராக இருந்தார். பாமகவில் இணைவு அதன் பிறகு டாக்டர் ராமதாஸ் தலைமையிலான பாட்டாளி மக்கள் கட்சியில் இணைந்த இராமச்சந்திரன் தமிழ்நாடு சட்டமன்றத் தேர்தல், 1991 தனது பண்ருட்டி தொகுதியில் அப்போதைய பாமகவின் தேர்தல் சின்னமான யானை சின்னத்தில் போட்டியிட்டு பாமகவின் முதல் சட்டமன்ற உறுப்பினராக வெற்றி பெற்றார். அப்போது தான் வெற்றி பெற்ற தேர்தல் சின்னமான " யானை "யை நினைவு கூறும் விதமாக தமிழக சட்டமன்றத்திற்கு யானை மீது வந்தார் என்பது குறிப்பிடத்தக்கதாகும்.
கேள்வி: பண்ருட்டி இராமச்சந்திரன் - மக்கள் நலவுரிமைக் கழகம் பற்றி விளக்கவும்.
பதில்: பாமகவில் இருந்து விலகி ''மக்கள் நல உரிமைக் கழகம்'' என்ற தனிக்கட்சியைத் தொடங்கி, அதற்குப் பொதுச் செயலாளராக இருந்தார். 1997இல் நடைபெற்ற பொதுத் தேர்தலில் அக்கட்சி, தி.மு.க.தலைமையிலான கூட்டணியில் இடம்பெற்றது.கி.வைத்தியநாதன், பிரணாப்தா என்கிற மந்திரச்சொல்! தொடர்கட்டுரை எண் 122, தினமணி கதிர், 8.1.2023, பக். 5
கேள்வி: பண்ருட்டி இராமச்சந்திரன் - தேமுதிக கட்சியில் இணைவு பற்றி நீங்கள் என்ன அறிந்துள்ளீர்கள்?
பதில்: 2005 ஆண்டில் விசயகாந்து தேமுதிக கட்சியைத் துவக்கியபோது அதில் இணைந்து அக்கட்சியின் அவைத் தலைவராக இருந்தார். தமிழ்நாடு சட்டமன்றத் தேர்தல், 2011 போது அதிமுக-தேமுதிக கூட்டணியை உருவாக்குவதில் முன்னின்று செயல்பட்டார். அத்தேர்தலில் ஆலந்தூர் (சட்டமன்றத் தொகுதி) வெற்றி பெற்று ஏழாவது முறையாக தமிழ்நாடு சட்டமன்றம் உறுப்பினராகப் பொறுப்பேற்றார். எதிர்க் கட்சித் துணைத்தலைவராகப் பணியாற்றினார். விசையகாந்துடன் ஏற்பட்ட கருத்து வேறுபாட்டால் 2013 திசம்பர் 10 அன்று தன் சட்டமன்ற உறுப்பினர் பதவியில் இருந்து விலகினார். அவர் தனது விலகல் கடிதத்தினை தமிழக சட்டப்பேரவைத் தலைவர் தனபாலிடம் நேரடியாக கொடுத்தார். பின்னர் அரசியலில் இருந்து ஒதுங்குவதாக அறிவித்தார்.